১০ জমাদিউল আউয়াল

**১০ জমাদিউল আউয়াল** হলো ইসলামি বর্ষপঞ্জির পঞ্চম মাস জমাদিউল আউয়ালের দশম দিন। এটি হিজরি চান্দ্র বর্ষপঞ্জি অনুযায়ী বছরের ১২৮তম দিন। তবে যদি রবিউস সানি মাস ৩০ দিনে পূর্ণ হয়, তাহলে এটি বছরের ১২৯তম দিন হিসেবে গণ্য হয়। আর যদি সফর ও রবিউস সানি উভয়ই ৩০ দিন পূর্ণ করে, তাহলে এটি বছরের ১৩০তম দিন হয়।

এই দিনের পর হিজরি বছর শেষ হতে আরো ২২৬ অথবা ২২৭ দিন অবশিষ্ট থাকে, যা পূর্ববর্তী মাসগুলোর দৈর্ঘ্যের উপর নির্ভর করে পরিবর্তিত হতে পারে।

## ঘটনাবলি

* ৩৬ হিজরি — খলিফা আলি ইবনে আবি তালিব ও তাঁর বিরুদ্ধে বিদ্রোহকারী বাহিনীর মধ্যে উটের যুদ্ধ সংঘটিত হয়। এই বিদ্রোহ দলটি মূলত উসমান ইবনে আফফানের হত্যার বিচারের দাবিতে খলিফার কাছে বাইয়াত প্রদান থেকে বিরত থাকে। এদের মধ্যে ছিলেন তালহা ইবনে উবাইদুল্লাহ, জুবাইর ইবনুল আওয়াম এবং কিছু বর্ণনা অনুযায়ী আয়িশা বিনতে আবু বকর।
* ১৩৩৯ হিজরি— আঙ্কারায় জাতীয় পরিষদ একটি আইন অনুমোদন করে, যেখানে জনগণের সার্বভৌমত্ব, সাধারণ ভোটে সংসদ নির্বাচন, দায়িত্বশীল মন্ত্রিসভা ও বিস্তৃত ক্ষমতাসম্পন্ন রাষ্ট্রপতির পদ নির্ধারণ করা হয়।
* ১৩৬৬ হিজরি — মাহাবাদ প্রজাতন্ত্রের প্রতিষ্ঠাতা কাজি মুহাম্মদের মৃত্যুদণ্ড কার্যকর করা হয়।
* ১৩৭৩ হিজরি — জামাল আবদুন নাসেরের সভাপতিত্বে মিশরীয় মন্ত্রিসভা ইখওয়ানুল মুসলিমিন সংগঠনটি ভেঙে দেওয়ার সিদ্ধান্ত দেয়।
* ১৩৮৫ হিজরি — কাশ্মীর সমস্যাকে কেন্দ্র করে ভারত ও পাকিস্তানের মধ্যে যুদ্ধ শুরু হয়। মুসলিম সংখ্যাগরিষ্ঠ কাশ্মীর অঞ্চল ভারত দখলে নেওয়ার প্রেক্ষাপটে এই।যুদ্ধের সূচনা। এটি প্রায় ১৭ দিন স্থায়ী হয়। 
* ১৩৯৬ হিজরি — ইলিয়াস সারকিস লেবাননের রাষ্ট্রপতি নির্বাচিত হন। তিনি সুলায়মান ফ্রাঞ্জিয়্যার স্থলাভিষিক্ত হন। তার মেয়াদ শুরুর চার মাস আগে তাকে নির্বাচিত করা হয়; তবে ফ্রাঞ্জিয়্যার মেয়াদ শেষে তিনি দায়িত্ব গ্রহণ করেন।
* ১৪২২ হিজরি — ফিলিস্তিনের নাবলুসে বিমান হামলা চালিয়ে ইসরাইল হামাসের নেতা জামাল সেলিম ও জামাল মানসুরকে তাদের কার্যালয়ে হত্যা করে।
* ১৪২৫ হিজরি —
** যুক্তরাষ্ট্রের নেতৃত্বাধীন দখলদার যৌথ বাহিনী আনুষ্ঠানিকভাবে ক্ষমতা ইরাকের অস্থায়ী সরকারের হাতে হস্তান্তর করে। এ উপলক্ষে মার্কিন প্রশাসক পল ব্রেমার ও নবনিযুক্ত ইরাকি প্রধানমন্ত্রী ইয়াদ আলাবির মধ্যে দলিল বিনিময় হয়।
** কাসসাম ব্রিগেডস (হামাসের সামরিক শাখা) একটি বিশেষ অভিযানে এক ইসরাইলি সেনাকে হত্যা করে এবং আরও ৫ জনকে আহত করে। এই অভিযানে তারা “কোসোভিম” মিলস মোড়ের কাছে অবস্থিত একটি সুরক্ষিত সামরিক ঘাঁটি উড়িয়ে দেয়।
* ১৪৩২ হিজরি — মিশরের অ্যাটর্নি জেনারেল সাবেক রাষ্ট্রপতি হুসনি মোবারক ও তার দুই ছেলে আলা ও জামালকে ১৫ দিনের জন্য আটক রাখার নির্দেশ দেন। তাদের বিরুদ্ধে দুর্নীতি, ক্ষমতার অপব্যবহার এবং বিক্ষোভকারীদের হত্যায় উস্কানির অভিযোগের তদন্ত চলছিল।
* ১৪৩৮ হিজরি — ইসরাইলি সংসদ “বসতি বৈধকরণ আইন” অনুমোদন করে; যেখানে পক্ষে ভোট দেয় ৬০ জন এবং বিপক্ষে ৫২ জন।
* ১৪৪৩ হিজরি — ষোলটি আরব দেশের যৌথ উদ্যোগে ইউনেস্কো আরবি ক্যালিগ্রাফিকে বিশ্ব অধরা সাংস্কৃতিক ঐতিহ্যের তালিকায় অন্তর্ভুক্ত করে।

## জন্ম

* ১২৯২ হিজরি — ইসমাইল সিদকি, মিশরীয় রাজনীতিবিদ ও রাজা প্রথম ফুয়াদের আমলের প্রধানমন্ত্রী।
* ১৩২১ হিজরি — হাবিব বুরগিবা, তিউনিসিয়ার প্রথম রাষ্ট্রপতি।
* ১৩৩৫ হিজরি — সামিরা মুসা, মিশরীয় পরমাণু বিজ্ঞানী।
* ১৩৪১ হিজরি — আলি ইসমাইল, মিশরীয় সুরকার।
* ১৩৬১ হিজরি — নাদিয়া শামসুদ্দিন, মিশরীয় অভিনেত্রী।
* ১৩৮৩ হিজরি — আলা ওয়ালিউদ্দীন, মিশরীয় অভিনেতা।
* ১৩৯২ হিজরি — নারমিন আল-ফিকি, মিশরীয় অভিনেত্রী।
* ১৪০৩ হিজরি — বাহা আল-কাফি, তিউনিসীয় গায়িকা ও অভিনেত্রী।
* ১৪০৫ হিজরি — নাওয়াফ আল-মুহান্না, সৌদি অভিনেতা ও পরিচালক।
* ১৪০৬ হিজরি —
** হিবা হালওয়ানি (হিবা নূর), সিরীয় অভিনেত্রী।
** ইব্রাহিম শিহাব, কুয়েতি ফুটবল খেলোয়াড়।
* ১৪০৭ হিজরি — মুহাম্মদ আস-সাহলাবি, সৌদি ফুটবল খেলোয়াড়।
* ১৪০৯ হিজরি — আহমেদ আস-সগীর, লিবীয় ফুটবল খেলোয়াড়।

## মৃত্যু

* ৩৬ হিজরি —
** তালহা ইবনে উবাইদুল্লাহ, সাহাবি ও জান্নাতের সুসংবাদপ্রাপ্ত দশজনের একজন।
** জুবাইর ইবনুল আওয়াম, সাহাবি ও জান্নাতের সুসংবাদপ্রাপ্ত দশজনের একজন।
* ৪৫৮ হিজরি — আবু বকর আহমদ ইবনে হুসাইন আল-বাইহাকি, প্রখ্যাত হাদিসবিশারদ ও “সুনানে বাইহাকি” গ্রন্থের রচয়িতা।
* ৬৬০ হিজরি — ইজ্জুদ্দীন ইবনে আবদুস সালাম, সুন্নি আলেম ও শাফেয়ি ফকিহ।
* ১৩৬৬ হিজরি — কাজি মুহাম্মদ, মাহাবাদ প্রজাতন্ত্রের প্রতিষ্ঠাতা।
* ১৩৭৩ হিজরি — আল-বাশির আল-ফুরতি, তিউনিসীয় সাংবাদিক ও সাহিত্যিক।
* ১৪০২ হিজরি— সালাহ নাসর, মিশরীয় গোয়েন্দা সংস্থার পরিচালক।
* ১৪০৭ হিজরি — মুয়াইয়াদ ইব্রাহিম আল-ইরানি, ফিলিস্তিনি কবি ও অনুবাদক।
* ১৪২২ হিজরি —
** জামাল মানসুর, ফিলিস্তিনি রাজনীতিবিদ ও হামাস নেতা।
** জামাল সেলিম, ফিলিস্তিনি ইসলামি দাঈ, রাজনীতিবিদ ও লেখক; হামাস নেতা।
* ১৪২৬ হিজরি — সালিম হান্না খামিস, ফিলিস্তিনি গণিতবিদ।
* ১৪৩১ হিজরি — ফুয়াদ সাদিক মুফতি, সৌদি কূটনীতিক।
* ১৪৩৩ হিজরি — ইকরিম বুরা, তুর্কি অভিনেতা।
* ১৪৩৪ হিজরি— মুহাম্মদ সাঈদ রমাদান আল-বুতি, সিরীয় আলেম।
* ১৪৩৫ হিজরি — আহমদ আর-রুবাইয়ি, ইরাকি কার্টুন শিল্পী।

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:জমাদিউল আউয়াল